Source: https://rakusko.sk/doprava/pokuty-v-rakusku/
Timestamp: 2019-05-19 08:47:45+00:00
Document Index: 13400071

Matched Legal Cases: ['§ 99', '§ 99', '§ 99', '§ 7', '§ 99', '§ 7']

Pokuty v Rakúsku - Rakúsko.sk - online sprievodca Rakúskom
Blokové konanie/Bloková pokuta (Organstrafverfügng)
Anonymné konanie-Poštou (Anonymstrafverfügung)
Blokové pokuty (Organstrafverfügung) udeľujú príslušníci polície, alebo úradom poverení pracovníci, za menej závažné dopravné priestupky. Pokuty sa platia priamo na mieste alebo si za stieračom nájdete zanechaný poštový poukaz. Pokiaľ nemáte pri sebe dostatočnú hotovosť, môžete použiť aj platobnú kartu (ak to technické vybavenie pokutujúceho umožňuje), prípadne vám bude vypísaný poštový poukaz. Ten ste povinní uhradiť do dvoch týždňov od priestupku na rakúskej pošte alebo bankovým prevodom. Pokiaľ tak neučiníte, alebo z nejakého dôvodu odmietnete pokutu zaplatiť, bude váš priestupok riešený ďalej v správnom konaní. Proti už uhradenej blokovej pokute sa nie je možné odvolať.
Rakúska polícia si už vie z centrálnej databázy zistiť aj majiteľov vozidiel so slovenskými EVČ a posiela pokuty na Slovensko. Zaplatením takejto pokuty je prípad pre rakúske orgány uzavretý a ďalej sa neskúma, kto vozidlo v čase priestupku riadil. Pokiaľ nebude pokuta do štyroch týždňov pripísaná na účet správneho orgánu, prípad sa predá k ďalšiemu šetreniu. Držiteľ oprávnenia má ďalšie dva týždne na určenie vodiča, ktorý priestupok spôsobil. Ak tak neurobí, potom rakúsky správny orgán v súčinnosti so slovenskou stranou učiní ďalšie kroky k zisteniu vodiča. V žiadnom prípade sa priestupkové konanie z dôvodu neuhradenia pokuty a ignorovania rakúskych orgánov neukončí. Proti už uhradenej pokute v anonymnom konaní sa nie je možné odvolať.
Sadzby pokút sa pohybujú v rozpätí od 36 € – 2180 €, pri skrátenom správnom konaní (Strafverfügung) môže byť udelená pokuta maximálne do výšky 600 €. V riadnom správnom konaní (ordentliches Verwaltungsstrafverfahren), pri obzvlášť závažných priestupkoch alebo hrubej bezohľadnosti, či opakovaných priestupkoch môže byť udelená pokuta v maximálnej výške a tiež zahájené konanie na odobratie vodičského oprávnenia (§ 99 Abs 2 lit c StVO). Pri priestupkoch podľa KFG (s NWV-ÖAMTC-Fachbuch „Verkehrsrecht-Band II“ ) neexistujú žiadne odstupňovanie sadzieb pokút. Čisto teoretická maximálna výška pokuty v riadnom konaní je 5.000 €.
Pri obzvlášť závažných priestupkoch alebo hrubej bezohľadnosti môže byť v správnom konaní udelená pokuta až do výšky 2180 € (§ 99 Abs 2d, § 99 Abs 2 lit c StVO), prípadne podaný návrh na odobratie vodičského oprávnenia(§ 7 Abs 3 Z 3 FSG).
Pokuta sa udeľuje aj za nedostatočnú spôsobilosť vodiča na vedenie motorového vozidla a v závislosti od závažnosti previnenia dochádza k udeleniu pokuty, alebo k okamžitému odobratiu vodičského oprávnenia.
Obmedzenie chodca alebo cyklistu na priechode pre chodcov sa rieši zväčša v správnom konaní s pokutou od 72 € – 2180 € (§ 99 Abs 2c). Pri ohrození chodca či cyklistu sa navyše uvádza zápis do registra vodičských preukazov.
V prípade prejazdu na červenú a priestupkov pred železničným priecestím môže byť popri pokute zahájené aj konanie na odobratie vodičského oprávnenia (§ 7 Abs 3 Z 3 FSG).
Pri priestupkoch ako je nepoužitie bezpečnostného pásu alebo ochrannej prilby platí, že nie len vodič, ale každá prepravovaná osoba, ktorá sa dopustí priestupku, bude pokutovaná. Maximálna výška pokuty je pritom 72 €.
Nechať deti hrať sa na ceste alebo vedľa cesty 14 € nie / v sk* max. 72 €
Znečisťovanie cesty alebo zanedbanie čistenia podľa predpisov 40 € 40 € / sk*
Bezpečná vzdialenosť medzi 0,2 – 0,4 sekundy nie / sk* nie / sk*
Použitie hmlových svetiel pri dobej viditeľnosti v obci 30 €, mimo obce 50 € 36 – 60 €
Nepoužitie svetiel za zníženej viditeľnosti v obci 30 €, mimo obce 50 € 36 – 60 €
Jazda v protismere v jednosmerke 50 € 56-58 € / sk*
Prejazd cez plnú čiaru 50 € 35 – 80 €
Nepoužitie smerovky pred zmenou smeru jazdy 35 € 36 – 42 € / sk*
Nepovolené predchádzanie vpravo 40 € 40 – 80 € / sk*
Zrýchľovanie predchádzaného počas predchádzania 40 € 36 – 80 € / sk*
Predchádzanie pri nedostatočnom rozhľade 50 € 58 – 100 € / sk*
Nedodržanie bezpečnej vzdialenosti 50 € 36 – 80 €
Nedanie prednosti v jazde 70 € 58 – 80 € / sk*
Porušenie príkazovej značky 30-70€ 36 – 70 €
Nezákonná úprava vozidla 15 € nie / sk*